Løseth på femteplass i Østerrike
– Jeg føler vel ikke at det var et optimalt renn jeg kjørte her i Flachau, men så var det røffe og tøffe forhold også. Dette var som dag og natt i forhold til Santa Caterina. Der var det isete og hardt, mens har var det bløtt og gropete, sier Nina Løseth til NTB. Den første omgangen av rennet i Flachau bar sterkt preg av det vanskelige underlaget. Kraftig snøvær og bløtt underlag gjorde sitt til at det ble vanskeligere og vanskeligere utover i omgangen. Tok sin første verdenscupseier - kjempet mot tårene Løseth kjørte som nummer fem, og kom ned til fjerde beste tid. Det så med andre ord ut til å være en mislykket omgang, men da alle konkurrentene hadde kjørt lå hun fortsatt på fjerdeplass. Velez-Zuzulova ledet klart etter første omgang, mens Løseth hadde 24 hundredeler opp til en plass på pallen. 26-åringen tok sin aller første verdenscupseier i Santa Caterina forrige uke. VG direkte: Referat fra slalåmrennet Forholdene var noe bedre i finaleomgangen, men Løseth gjorde en kostbar feil tidlig og tapte mye tid på det. Da hun kom i mål var det bak svenske Frida Hansdotter, og alle de tre som kjørte til slutt kom seg foran Løseth. – Det er akkurat på forhold som dette jeg har jobbet i hele sommer med å bli bedre, og jeg føler jeg at jeg har tatt et steg på dette underlaget. Derfor kan jeg ikke være misfornøyd med denne plasseringen, oppsummerer Løseth. Tsjekkiske Sarka Strachova tok andreplassen med 31 hundredeler opp til vinneren. Hansdotter klatret fra sjette til tredjeplass i finaleomgangen og var 1,05 sekund bak. Sveitsiske Wendy Holdener snek seg også foran Løseth hadde 1,28 sekund opp til vinneren. Velez-Zuzulova tok for øvrig sin første verdenscupseier siden hun vant sine to første renn for litt over tre år siden. 29. desember 2012 vant hun slalåmrennet i østerrikske Semmering, og to dager senere sikret hun seg seieren i parallellslalåm.1) Veronika Velez Zuzulova, Slovakia 1.46,58 (52,15-54,43), 2) Sarka Strachova, Tsjekkia 1.46,89 (52,99-53,90), 3) Frida Hansdotter, Sverige 1.47,63 (53,47-54,16), 4) Wendy Holdener, Sveits 1.47,71 (52,69-55,02), 5) Nina Løseth, Norge 1.47,86 (53,23-54,63), 6) Petra Vlhova, Slovakia 1.48,00 (54,19-53,81), 7) Anna Swenn-Larsson, Sverige 1.48,08 (53,38-54,70), 8) Nastasia Noens, Frankrike 1.48,21 (53,89-54,32), 9) Irene Curtoni, Italia 1.48,61 (54,23-54,38), 10) Michelle Gisin, Sveits 1.48,68 (53,50-55,18). Slalåmcupen (6 av 10 renn): 1) Hansdotter 425 poeng, 2) Strachova 351, 3) Velez Zuzulova 320, 4) Holdener 262, 5) Vlhova 260, 6) løseth 251, 7) Mikaela Shiffrin, USA 200, 8) Nastasia Noens, Frankrike 167, 9) Maria Pietelä-Holmner, Sverige 159, 10) Michaela Kirchgasser, Østerrike 140. Verdenscupen sammenlagt (18 av 41 renn): 1) Lara Gut, Sveits 738 poeng, 2) Lindsey Vonn, USA 700, 3) Hansdotter 581, 4) Løseth 451, 5) Cornelia Hütter, Østerrike 394, 6) Viktoria Rebensburg, Tyskland 388, 7) Eva-Maria Brem, Østerrike 387, 8) Strachova 351, 9) Tina Weirather, Liechtenstein 324, 10) Velez Zuzulova 320. Øvrige norske: 45) Ragnhild Mowinckel 91, 53) Lotte Smiseth Sejersted 68.
Nina Løseth (26) gjorde en brukbar slalåmkonkurranse under vanskelige forhold i østerrikske Flachau, og var 23 hundredeler unna en pallplass. Slovakiske Veronika Velez-Zuzulova (31) vant.